Pročko, Jozef, poslanec NR SR (2024-04-23):
Ďakujem pekne. Milé kolegyne, milí kolegovia, počuli ste vo viacerých vystúpeniach dnes, že naozaj zákon ktorým sa dá aj pomôcť, ktorý pripravujú, ale mne odstreľujú dekel faktická poznámka pána Michelka, ktorý povedal, že áno, ale treba zásadnú zmenu z ministerstva v tomto zákone. Zákon predkladá, poslanecký návrh, on ho predkladá. Ale treba túto zmenu. A povedal, že viete, ide nám teraz len o pridanie jednej menšiny. Tak keď treba zásadnú zmenu z ministerstva, ale zásadnú, a treba to naozaj urobiť koncepčne, a povedal, a že aj treba naozaj pripomienkovanie, prečo sa to neurobí komplexne, prečo sa to neurobí teda poriadne, prečo sa to neurobí cez ministerstvo, prečo pani ministerka to neurobí? No, ja som tu v predchádzajúcej rozprave povedal, že je výkonný práporčík a sa tu niektorí rozčúlili, že aký som ostrý. No výkonný práporčík je niečo ostré? Ja si to nemyslím, pán Hazucha, ja som nepoužil ani jedno slovíčko, čo použil minule pán Michelko, že som idiot a že som oligofrenik. A povedali ste mu... a teraz prikyvuje (rečník sa na chvíľu obrátil na navrhovateľa), že ste to povedali? Povedali ste mu niečo, pán Hazucha? Viete, vy ste z Rimavskej Soboty a tiež by som teda poprosil, aby ste boli spravodlivý, lebo ... (nezroz. vyslov.) by povedal, že ste vraj spravodlivý, tak buďte spravodlivý a poďme mu rýchle naložiť, že čo tu rozprával. Ale viete, oni sú, on je pre mňa taký hyalinobatrachium yaku presne. Ja mu vidím až do žalúdka. To nie je nadávka, to je taká jedna, pomenovanie. Oni vlastne naozaj všetky tieto zákony robia nie preto, že to vlastne potrebuje Slovensko, že to potrebujú menšiny, oni tie zákony naozaj lámu tak, ako chcú, a s tým budem vystupovať stále. Čo je na tom zlé, keď som povedal, že lámu a že sú zlodeji? No lebo povedal to Počiatek a to budem stále hovoriť. Ja som nepovedal, že sú zlodeji, povedal to Počiatek v tej nahrávke, že Fico a Slota ukradli, no tak sú zlodeji. Potvrdili si to. A toto sa tu deje a naozaj ono je to celé spojené, celé to je spojené. Počuli ste vystúpenie Gábora Grendela, že naozaj si idú navyšovať, súhlasím teda, rastú náklady na elektriku, rastú náklady, ale prevádzkové náklady fondu sa zvyšujú. Ja si myslím, že aj táto rozprava jasne ukázala, že tu nie je koncepčnosť, že toto ministerstvo kultúry je len taká, také hranie sa na ministerstvo. Ešte raz to zopakujem, sám Michelko, ktorý predkladá zákon, povedal, že treba zásadnú zmenu z ministerstva v tomto zákone. A tá zásadná zmena je to, čo, že ide im len o pridanie jednej menšiny? O Vietnamcov? Poďme to naozaj robiť tak, že zapojíme teda naozaj do toho širokú diskusiu, že zapojíme do toho aj odbornú verejnosť, aby mohli k tomuto zákonu diskutovať. Poďme to robiť takto. Nie takýmto spôsobom, ako sa tu robí už tretí zákon. Nie takýmto spôsobom, ako sa tu predkladajú zákony. To je a to je, a to budem stále opakovať, aj to pánovi Hazuchovi možno vadilo, je to, je to z dielne SNS. A sami dobre viete, ako SNS vládla, aké, aké... No vy to musíte vedieť absolútne perfektne (rečník ukázal rukou do pléna), že(?) že(?), ako vládli a koľko mali odsúdených a koľko mali obvinených, aké kšefty. Pamätáte si toho: Ďakujem za otázku, ďakujem za otázku, ďakujem za otázku. (Povedané zmeneným hlasom.) To bola, bolo strašné a to sa nám vracia. Čiže pán Michelko je naozaj pre mňa len výkonný práporčík. A viete, keď vám povie príklad, že čo ste v živote dokázali, no naozaj pred 25 rokmi som prebehol v relácii, ale osemkrát som získal ocenenie osobnosť televíznej obrazovky. Ja si myslím, že pán Michelko získa najbližšie ocenenie ničič, ničič kultúry aj s pani ministerkou. Národ vám naozaj dá vysvedčenie, Slovenská národná strana, za to, čo tu robíte, za to, ako dosadzujete do funkcií ľudí, za to, ako lámete kultúru a nielen kultúru, životné prostredie, všetko. A národ vám to naozaj spočíta. Ďakujem veľmi pekne.